Norges delegasjon til Den europeiske union

**Norges delegasjon til Den europeiske union** (**[[Den europeiske union|EU]]**) er Norges største utenriksstasjon med ca. 60 ansatte. Blant de ca. 40 utsendte diplomatene er en tredjedel fra Utenriksdepartementet. Resten er spesialutsendinger fra øvrige departementer, og delegasjonen blir derfor ofte omtalt som et «regjeringsfelleskap i miniatyr». Ambassadør er Anders H. Eide.   

## Hovedoppgaver

* Følge utviklingen i EU-samarbeidet på områder som er viktige for Norge.
* Fremme norske bidrag, synspunkter og innspill overfor EU-institusjonene, EFTA og EFTAs overvåkningsorgan, ESA. 
* Bidra til å identifisere og i størst mulig grad utnytte Norges handlingsrom i EØS, Schengen-avtalen og det utenriks- og forsvarspolitiske samarbeidet med EU. 
* Bidra til økt kunnskap og kompetanse om EU/EØS-spørsmål i Norge, gjennom åpenhet overfor medier, besøkende på delegasjonen og delegasjonens sosiale medier-kanaler. Delegasjonen mottar rundt  besøkende hvert år. 

I overkant av 66 % av norsk eksport går til EUs indre marked, som Norge er en del av gjennom EØS-avtalen. Gjennom avtalen blir EU-regelverket på de områdene EØS-avtalen dekker, også en del av norske lover og forskrifter. 

Schengen-avtalen sørger for at Norge, Island, Liechtenstein og Sveits er en del av EU-samarbeidet om blant annet yttergrensekontroll, visum og noen deler av retur- og politisamarbeidet.  

Norge samarbeider med EU på flere områder som ikke omfattes av EØS- og Schengen-avtalene: I 2023 inngikk Norge en grønn allianse med EU for å sikre et forsterket klima-, energi- og industrisamarbeid. I 2024 signerte Norge og EU en partnerskapsavtale om samarbeid på forsvar og sikkerhet.

## Historie
I 1953 ble ambassadør Arne Skaug, som fra før av var Norges faste delegerte til OEEC (OECDs forløper) og NATO, oppnevnt som Norges faste delegerte til EU-forløperen Det europeiske kull- og stålfellesskap (EKSF). Han ble etterfulgt av Jens Boyesen i 1955. I 1959 ble ambassadør Otto Jacob Lange Kildal oppnevnt som Norges faste delegerte til Det europeiske økonomiske fellesskap (EØF) og Det europeiske atomenergifellesskap (EURATOM). Da Brussel-traktaten samlet EKSF, EØF og EURATOM til De europeiske fellesskap (EF) i 1965, fikk Norges ambassadør til Belgia, Nils Anton Jørgensen – som da også var Norges faste delegerte til EKSF – også ansvar for EF-delegasjonen.

Ambassaden i Brussel og EF-delegasjonen skilte lag i 1987, og Belgia-ambassadør Christian Berg-Nielsen gikk over til å bli utelukkende ambassadør for EF-delegasjonen.

## Liste over norske ambassadører til EF og EU

* 1987–1989 Christian Berg-Nielsen 
* 1989–1996 Eivinn Berg 
* 1996–2001 Einar M. Bull 
* 2001-2006 Bjørn T. Grydeland 
* 2006–2011 Oda Helen Sletnes 
* 2011–2015 Atle Leikvoll 
* 2015–2019 Oda Helen Sletnes 
* 2019–2023 Rolf Einar Fife
* 2023– Anders H. Eide

## Norges hus
Norges ambassade i Brussel og EF-delegasjonen flyttet sammen på adressen Rue Archimède 17 i Brussel i desember 1970. I 1989 flyttet ambassaden i Brussel ut, før den returnerte igjen i 2001. 

Bygget, som ligger vis-à-vis Europakommisjonens hovedkvarter (32 meter) og like i nærheten av Europabygningen, ble opprinnelig oppført som hotell i 1968, men ble aldri brukt til dette formålet. I 2003 kjøpte Statsbygg bygningen for 93 millioner kroner. I 2009 ble den gjenåpnet etter et storstilt rehabiliteringsprosjekt med et budsjett på 110 millioner kroner. Bygget ble fra da av hetende Norges hus (Norway House på engelsk). Hille Melbye Arkitekter og Altiplan var ansvarlige arkitekter for rehabiliteringen, med Linda Evensen som ansvarlig interiørarkitekt. 

Bygningsmassen består av 13 etasjer (inkludert to etasjer med parkeringskjeller) som utgjør til sammen . I tillegg til Norges delegasjon til EU og Norges ambassade i Brussel, huser Norges hus Islands delegasjon til EU, Energinet, Orkla, Innovasjon Norge, Statnett, Agder Europakontor, Vest-Norges Brusselkontor, Tolletaten, Norsk Hydro, Telenor, Forbundet Styrke, IGBCE, Kongsberg Gruppen, Stortinget, Nammo, United European Gastroenterology og DNB.

## Se også
* Den europeiske union
* EØS
* Utenriksdepartementet
* EFTA
* Europalov

## Referanser


## Eksterne lenker
* Norges delegasjon til EU
* Europapolitikk
* Nyhetsbrev om Norges samarbeid med EU